Príloha č. 7


	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	§ 21 písm. p) posudzuje návrh a ustanovuje podmienky na usporiadanie podujatia, na ktorom sa zúčastňuje väčší počet osôb v objektoch, ktoré nie sú na tieto účely určené, na základe posúdenia objektu alebo miesta pre usporiadanie verejne prístupného podujatia z hľadiska protipožiarnej bezpečnosti podľa § 9 ods. 3 písm. g) alebo § 9 ods. 5.
Uvedená kompetencia nebola vykonávaná vo vzťahu k fyzickým osobám, ale iba vo vzťahu k právnickým osobám a fyzickým osobám - podnikateľom. Návrh obsahuje v ustanoveniach § 9 ods. 5 a § 14 ods. 2 písm. j) povinnosť fyzických osôb zabezpečiť si prostredníctvom špecialistu požiarnej ochrany posúdenie z hľadiska protipožiarnej bezpečnosti na usporiadanie podujatia, na ktorom sa zúčastňuje väčší počet osôb v objekte alebo na mieste, ktorý nie je na to určený a následne predložiť ho na okresné riaditeľstvo pre účely vydania súhlasu na usporiadanie takéhoto podujatia.

	Nová služba (konkretizujte a popíšte)

	§ 25a - Overenie splnenia požiadaviek protipožiarnej bezpečnosti stavby na ohlásenie alebo stavebných úprav.
Pre účely možnosti užívania stavieb a stavebných úprav realizovaných ohlásením musí fyzická osoba požiadať orgán štátneho požiarneho dozoru o vykonania overenia splnenia požiadaviek protipožiarnej bezpečnosti, kde orgán štátneho požiarneho dozoru vykoná fyzické preverenie a po splnení všetkých požiadaviek protipožiarnej bezpečnosti podľa schválenej dokumentácie stavby vydá osvedčenie pre užívanie týchto stavieb a stavebných úprav.
Tento celý úkon je realizovaný na základe žiadosti právnickej osoby, fyzickej osoby – podnikateľa alebo fyzickej osoby, ktorá má predpísané náležitosti a je doplnená prílohami nevyhnutných pre realizáciu kompletného úkonu.

	7.1.2 Špecifikácia služby verejnej správy, ktorá je dotknutá návrhom

	Názov služby 

	Žiadosť o vydanie súhlasu pre usporiadanie podujatia, na ktorom sa zúčastňuje väčší počet osôb v objektoch a na miestach, ktoré nie sú na to určené.
Žiadosť o overenie splnenia požiadaviek protipožiarnej bezpečnosti stavby a stavebných úprav realizovaných na základe ohlásenia.

	Platná právna úprava, na základe ktorej je služba poskytovaná (ak ide o zmenu existujúcej služby)

	Okresné riaditeľstvá vydávajú súhlas na usporiadanie podujatia, na ktorom sa zúčastňuje väčší počet osôb v objektoch a na miestach, ktoré nie sú na tento účel určené podľa § 21 písm. m) zákona č. 314/2001 Z. z. o ochrane pred požiarmi v znení neskorších predpisov. Podľa ostatný ustanovení, kde sú zakotvené povinnosti fyzických osôb táto povinnosť nie je určená a bude sa jednať o novú službu pre fyzické osoby.
Overenie splnenia požiadaviek protipožiarnej bezpečnosti stavby a stavebnej úpravy realizovanej na základe ohlásenie v súčasnom znení zákona č. 314/2001 Z. z. o ochrane pred požiarmi v znení neskorších predpisov nie je zavedené a týmto návrhom sa bude jednať o novú službu.



	Subjekt, ktorý je na základe platnej právnej úpravy oprávnený službu poskytovať 

	Vydávanie súhlasu na usporiadanie verejne prístupného podujatia, na ktorom sa zúčastňuje väčší počet osôb v objektoch a na miestach, ktoré nie sú na tento účel určené realizujú podľa § 21 písm. m) zákona č. 314/2001 Z. z. o ochrane pred požiarmi v znení neskorších predpisov okresné riaditeľstvá Hasičského a záchranného zboru.

	7.1.3 O aký vplyv na službu verejnej správy ide? 

	Priamy vplyv (popíšte) 

	Návrhom sa priamo rozširuje kompetencia (povinnosť) okresného riaditeľstva posudzovať návrh a ustanoviť podmienky na usporiadanie podujatia, na ktorom sa zúčastňuje väčší počet osôb v objektoch, ktoré nie sú na tieto účely určené, na základe posúdenia objektu alebo miesta pre usporiadanie verejne prístupného podujatia z hľadiska protipožiarnej bezpečnosti podľa § 9 ods. 3 písm. g) alebo § 9 ods. 5..
Návrhom sa zavádza nová služba verejnej správy, ktorá spočíva v overení splnenia požiadaviek protipožiarnej bezpečnosti stavby a stavebnej úpravy realizovanej na základe ohlásenie. Uvedenou službou budú dotknuté okresné riaditeľstvá Hasičského a záchranného zboru, Krajské riaditeľstvá hasičského a záchranného zboru a ministerstvo a služba verejnej správy sa bude vykonávať na základe žiadosti právnickej osoby, fyzickej osoby – podnikateľa alebo fyzickej osoby.


	Nepriamy vplyv (popíšte) 

	Nie je žiaden nepriamy vplyv, nakoľko táto službu verejnej správy pre občanov bude bez poplatkov a bude realizovaná v rámci týždenného služobného času.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	Obe popísané služby verejnej správy nezakladú žiadne poplatky a budú poskytované bez platenia akýchkoľvek poplatkov.

	Zvýšenie priamych finančných nákladov

	Obe popísané služby verejnej správy nezakladú žiadne poplatky a budú poskytované bez platenia akýchkoľvek poplatkov.

	Zníženie nepriamych finančných nákladov

	V oboch prípadoch nedochádza k zníženiu nepriamych finančných nákladov.

	Zvýšenie nepriamych finančných nákladov

	1. Posúdiť návrh a ustanoviť podmienky na usporiadanie podujatia, na ktorom sa zúčastňuje väčší počet osôb v objektoch, ktoré nie sú na tieto účely určené, na základe posúdenia objektu alebo miesta pre usporiadanie verejne prístupného podujatia z hľadiska protipožiarnej bezpečnosti podľa § 9 ods. 3 písm. g) alebo § 9 ods. 5 – dotknutá osoba musí požiadať špecialistu požiarnej ochrany pre spracovanie posúdenia z hľadiska protipožiarnej bezpečnosti na usporiadanie podujatia, na ktorom sa zúčastňuje väčší počet osôb v objekte alebo na mieste, ktorý nie je na to určený. Predmetné posúdenie bude obsahovať textovú (aj výpočtovú) a grafickú časť, kde špecialista požiarnej ochrany zhodnotí daný objekt z hľadiska organizačného zabezpečenia ochrany pred požiarmi, únikových ciest, zariadení na vykonanie zásahu a zabezpečenia stavby požiarnymi a požiarnotechnickými zariadeniami.
Číselné vyjadrenie nepriamych nákladov nie možné realizovať, nakoľko pre výpočet týchto nákladov vstupuje veľa neznámych veličín, ktorými sú:

 - počet podujatí, ktoré sa budú realizovať v objektoch a na miestach, ktoré nie sú pre tento účel určené,

- cena posúdenia z hľadiska protipožiarnej bezpečnosti na usporiadanie podujatia, na ktorom sa zúčastňuje väčší počet osôb v objekte alebo na mieste, ktorý nie je na to určený, ktoré vyhotoví špecialista požiarnej ochrany. Žiadosť je možné podať aj elektronicky, čím náklady za poštové služby odpadnú.
Ostatné nepriame náklady spojené s dopravou a elektronickým službám tiež nie je možné vyčísliť, nakoľko pre výpočet je veľa neznámych veličín.

2. Overenie splnenia požiadaviek protipožiarnej bezpečnosti stavby a stavebnej úpravy realizovanej na základe ohlásenie – nepriame finančné náklady môžu predstavovať náklady na dopravu resp. poplatky za poštové služby. Žiadosť je možné podať aj elektronicky, čím náklady za poštové služby odpadnú.
Číselné vyjadrenie nepriamych nákladov nie možné realizovať, nakoľko pre výpočet týchto nákladov vstupuje veľa neznámych veličín, ktorými sú:

 - počet podujatí, ktoré sa budú realizovať v objektoch a na miestach, ktoré nie sú pre tento účel určené,

- náklady spojené s dopravou resp. poplatkov za poštové služby.

Ostatné nepriame náklady spojené s dopravou a elektronickým službám tiež nie je možné vyčísliť, nakoľko pre výpočet je veľa neznámych veličín.

	7.2.2 Časový vplyv 

	Zvýšenie času vybavenia požiadavky (popíšte)

	1. Posúdiť návrh a ustanoviť podmienky na usporiadanie podujatia, na ktorom sa zúčastňuje väčší počet osôb v objektoch, ktoré nie sú na tieto účely určené, na základe posúdenia objektu alebo miesta pre usporiadanie verejne prístupného podujatia z hľadiska protipožiarnej bezpečnosti podľa § 9 ods. 3 písm. g) alebo § 9 ods. 5 – v danom prípade dochádza k zvýšeniu času na vybavenie požiadavky, pričom sa jedná o najviac 30 dní, dokedy okresné riaditeľstvo je povinné podanie vybaviť.
2. Overenie splnenia požiadaviek protipožiarnej bezpečnosti stavby a stavebnej úpravy realizovanej na základe ohlásenie – v danom prípade dochádza k zvýšeniu času na vybavenie doručenej úplnej žiadosti. Dĺžka časového úseku na vybavenie žiadosti nie je možné presne stanoviť, pričom tento čas je ovplyvnený
- či doručená žiadosť je úplná podľa § 25a ods. 2,

- či sú splnené požiadavky protipožiarnej bezpečnosti podľa schválenej dokumentácie stavby

Za ideálnych podmienok, kedy orgánu štátneho požiarneho dozoru je doručená úplná žiadosť podľa § 25a ods. 2 a žiadateľ pri realizácii stavby alebo stavebnej úprave splnil všetky požiadavky protipožiarnej bezpečnosti podľa schválenej dokumentácie stavby, tak časová dotácia na vybavenie od podania žiadosti je 45 dní.
 

	Zníženie času  vybavenia požiadavky (popíšte)

	Pri uvedených reguláciách nedochádza k zníženiu času potrebného na vybavenie požiadavky.

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Prvá regulácia ohľadom podujatí, na ktorých sa zúčastní väčší počet osôb v objektoch a na miestach, ktoré nie sú na to určené (§ 9 ods. 5, § 14 ods. 2 písm. j) a § 21 písm. p)sa dotkne občanov, ktorý budú takéto podujatia organizovať. Z poznatkov orgánov štátneho požiarneho dozoru možno konštatovať, že takéto podujatia vo veľkej miere organizujú právnické osoby a fyzické osoby – podnikatelia a nie fyzické osoby.
Druhá regulácia stanovená v ustanoveniach § 14 ods. 2 písm. i) a § 25a zákona sa bude dotýkať občanov, ktorí budú realizovať drobné stavby, ktoré si orgán štátneho požiarneho dozoru vo vyhláške Ministerstva vnútra č. 251/2025 Z. z. o výkone štátneho požiarneho dozoru vo výstavbe a stavebné úpravy, ktoré budú mať negatívny vplyv na protipožiarnu bezpečnosť stavby. Vzhľadom na uvedené nie je možné predikovať koľko bude takýchto stavieb a stavebných úprav uskutočnených, tak nemožno určiť presnú skupinu občanov, ktorých sa dotkne regulácia.

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Pri návrhu tohto legislatívneho materiálu dochádza k zavedeniu dvoch nových povinností.
Prvá regulácia ohľadom podujatí, na ktorých sa zúčastní väčší počet osôb v objektoch a na miestach, ktoré nie sú na to určené (§ 9 ods. 5, § 14 ods. 2 písm. j) a § 21 písm. p)sa dotkne občanov, ktorý budú takéto podujatia organizovať ukladá povinnosť fyzickej osoby pred usporiadaním takéhoto podujatia požiadať okresné riaditeľstvo o vydanie súhlasu usporiadať takéto podujatie.

Druhá regulácia stanovená v ustanoveniach § 14 ods. 2 písm. i) a § 25a ukladá povinnosť fyzickej osoby pre začatím riadneho užívanie stavby a stavebnej úpravy požiadať orgán štátneho požiarneho dozoru a vykonanie overenia splnenia požiadaviek protipožiarnej bezpečnosti pri uskutočnení stavby a stavebnej úpravy na ohlásenie.


	Zanikajúce povinnosti (identifikujte)

	V rámci už uvedených dvoch reguláciách nedochádza k zániku žiadnej povinnosti.

	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Prvá regulácia ohľadom podujatí, na ktorých sa zúčastní väčší počet osôb v objektoch a na miestach, ktoré nie sú na to určené (§ 9 ods. 5, § 14 ods. 2 písm. j) a § 21 písm. p) sa dotkne občanov sú dotknutými subjektami verejnej správy okresné riaditeľstvá Hasičského a záchranného zboru.
Druhá regulácia stanovená v ustanoveniach § 14 ods. 2 písm. i) a § 25a sa dotkne orgánov vykonávajúcich štátny požiarny dozor – ministerstvo, krajské riaditeľstvá a okresné riaditeľstvá.

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Pre orgány štátneho požiarneho dozoru (ministerstvo, krajské riaditeľstvá, okresné riaditeľstvá) vzniká nová povinnosť vykonať preverenie splnenia požiadaviek protipožiarnej bezpečnosti pre stavby a stavebné úpravy realizované ohlásením. Uvedené kompetencie sú zakotvené v ustanoveniach § 25 ods. 1 písm. j), § 17 ods. 1 písm. e), § 20 písm. b) a § 21 písm. b).

	Zanikajúce povinnosti (identifikujte)

	Žiadne


1

